David Ginola

David Ginola (født 1967) er en fransk tidligere fotballspiller. Han er også kjent som modell og skuespiller. Han startet sin fotballkarriere i 1985 i Sporting Toulon Var, og spilte for en rekke franske klubber før han ble kjøpt av Newcastle for 2,5 millioner pund i 1995.

Ginola imponerte for Frankrikes U21-landslag da han hjalp laget vinne Tournoi de Toulon i både 1987 og 1988. I 1987 ble han kåret til turneringens beste spiller. I 1988 ble han kåret til turnerings nest beste spiller, og scoret det siste av franskmennenes to avgjørende mål i ekstraomgangene i finaleseieren over England.

Etter hvert fikk han for vane å komme på kant med sine managere. Etter to år i Newcastle røk han uklar med manager Kenny DalglishArtikkel om uoverenskomst med manager Dalglish, og ble solgt til Tottenham i juli 1997. 

Det var i perioden som Tottenham-spiller at han i 1999 ble valgt til PFA Player of the Year og Football Writers' Association Footballer of the Year. Han vant også sitt eneste klubb-trofé hos Tottenham, da de vant ligacupen i 1999. Ginola ble i juli 2000 kjøpt opp av Aston Villa for 3 millioner pund. Han var ikke fornøyd med at Tottenham solgte ham, og sa at nyheten om salget hadde slått ham ned som en bombe.Nyhetsartikkel hos www.guardian.co.uk 

I januar 2002 ble han utestengt i to kamper og bøtelagt en sum på 22 000 pund da han tråkket på en motstander og begynte å kjefte på fjerde-dommeren fordi han ble utvist.
Kamprapport fra www.telegraph.co.uk I 2002 gikk han til Everton hvor han spilte kun fem kamper før han i mai samme år annonserte at han la opp som aktiv fotballspiller.

Ginola har spilt i to filmer etter at han sluttet med fotballen, Mr Firecul og The Last Drop, og han var stemmeskuespiller i den franske versjonen av Nemo.Internet Movie Database Han var også modell for hårpleiefirmaet L'Oréal, og har også reklamert for Renault. I 2008 ble Ginola prisbelønt for en rosévin fra hans vingård i Provence.Artikkel om vinpris til Ginola   

 Meritter 

Paris SG
 Fransk ligamester: 1994
 Fransk cup-vinner: 1993, 1995
 Fransk liga-cup-vinner: 1995

Tottenham Hotspur
 Engelsk ligacup: 1999

Individuelle utmerkelser:
 Årets franske spiller: 1994
 PFA Player of the Year: 1999
 Football Writers' Association Footballer of the Year 1999
 Årets spiller i Tottenham: 1998

 Referanser 

 Eksterne lenker 




  David Ginola – Fédération Française de Football

 Herrelandskamper

 B-landskamper

Kategori:Franske fotballspillere
Kategori:Franske landslagsspillere i fotball
Kategori:Franske modeller
Kategori:Franske skuespillere
Kategori:Stemmeskuespillere
Kategori:Fotballspillere for Sporting Toulon Var
Kategori:Fotballspillere for RC Paris
Kategori:Fotballspillere for Stade Brestois 29
Kategori:Fotballspillere for Paris Saint-Germain FC
Kategori:Fotballspillere for Newcastle United FC
Kategori:Fotballspillere for Tottenham Hotspur FC
Kategori:Fotballspillere for Aston Villa FC
Kategori:Fotballspillere for Everton FC
Kategori:Personer fra departementet Var